**ELŐZETES HATÁSVIZSGÁLAT**

**a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról**

**szóló önkormányzati rendelethez**

**1. Társadalmi hatások**

A rendeletnek társadalmi hatásai nincsenek.

**2. Gazdasági, költségvetési hatások**

A rendelet elfogadásának költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

2021. július 1. napján hatályba lépett a településtervezéssel összefüggő egyes törvények módosításáról szóló 2021. évi XXXIX. törvénynek a településkép védelméről szóló 2016. évi LXXIV. törvény (a továbbiakban: Tktv.) módosításáról szóló alcíme. A módosítás értelmében a Tktv. 8. §-ában, valamint a törvény végrehajtására kiadott 419/2021. (VII. 15.) Korm. rendeletben egyes településképi eljárások tekintetében a hatáskör gyakorlójaként már nem a polgármester szerepel, hanem az önkormányzat. Ennek következtében hatáskör-átruházás hiányában e hatáskörök gyakorlójává a képviselő-testület vált.

Annak érdekében, hogy a korábbi gyakorlatnak megfelelően a fenti eljárásokban a hatáskör gyakorlója átruházott hatáskörben továbbra is a polgármester lehessen, szükséges a rendelet megalkotása.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet megalkotása azt célozza, hogy a településképi eljárások a korábbi gyakorlatnak megfelelően kerüljenek a továbbiakban is lefolytatásra, így a rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**